**Nota informativă**

**la proiectul hotărârii Guvernului cu privire la organizarea și funcționarea Instituției Publice Administrația Naționale „Apele Moldovei”**

|  |
| --- |
| * + - 1. **Denumirea autorului și, după caz, a participanților la elaborarea proiectului** |
| Proiectul hotărârii de Guvern a fost elaborat de Ministerul Mediului, în comun cu Agenția „Apele Moldovei”. |
| **2. Condițiile ce au impus elaborarea proiectului de act normativ şi finalitățile urmărite** |
| Prezentul proiect de hotărâre de Guvern este elaborat în contextul continuării reformei administrației publice, Hotărârea Guvernului nr.117/2021 cu privire la restructurarea administrației publice centrale de specialitate, Planul de acțiuni a Guvernului aprobat prin Hotărârea Guvernului nr.235/2021 și Hotărârea Guvernului nr.90/2023 cu privire la aprobarea Planului de acțiuni al Guvernului pentru anul 2023, cu scopul atingerii obiectivului general de creare a instituțiilor profesioniste și consolidate, în corespundere cu necesitățile de dezvoltare a țării și așteptările cetățenilor. Consecvent acesta este obiectiv regăsit la pct. 1 al Capitolului 27 Planul național de acțiuni pentru aderarea Republicii Moldova la Uniunea Europeană pe anii 2024-2027. Odată cu aprobarea Legii apelor nr.272/2011, Republica Moldova a adoptat un nou principiu de gestionare a resurselor de apă – principiu bazinal, preluând practicile implementate cu succes în țările europene și aplicând cerințele expuse în Directivele cadru a UE, în speță Directiva cadru a apei 2000/60/CE. Pentru punerea în aplicare a tuturor principiilor și cerințelor menționate este necesar de reformat instituția responsabilă de implementarea politicilor în domeniul apei, astfel încât să fie capabilă să răspundă tuturor cerințelor și provocărilor.  Prin restructurarea administrației publice centrale atribuțiile ce țin de sectorul alimentării cu apă și canalizare au fost preluate de către Ministerul Infrastructurii și Dezvoltării Regionale (Hotărîrea Guvernului nr. 852 din 07.12.2022 cu privire la modificarea unor hotărâri ale Guvernului (consolidarea şi eficientizarea activității Ministerului Infrastructurii şi Dezvoltării Regionale), iar partea ce ține de politica în domeniul hidroameliorației a trecut în responsabilitatea Ministerului Agriculturii și Industriei, prin urmare aceste atribuții urmează a fi excluse din Regulamentul Administrația Națională „Apele Moldovei” (Hotărîrea Guvernului nr. 74 din 22.02.2023 cu privire la modificarea unor hotărâri ale Guvernului (consolidarea capacității instituționale a Ministerului Agriculturii şi Industriei Alimentare)  Proiectul dat urmărește reformarea Agenției „Apele Moldovei” în ***Instituția Publică Administrația Națională „Apele Moldovei”*** astfel încât să devină instituția statului *care să pună în aplicare politica națională în domeniul gospodăririi calitative a resurselor de apă, acționând întru folosirea rațională și protecția resurselor de apă împotriva epuizării și degradării, în vederea asigurării unei dezvoltări durabile, prevenirea efectelor distructive ale apelor, implementarea prevederilor legislației armonizată cu Directivele Uniunii Europene în domeniul gospodăririi durabile a resurselor de apă.*  ***Conform Strategiei cu privire la administrarea proprietății de stat în domeniul întreprinderilor de stat și societăților comerciale cu capital integral sau majoritar de stat pentru anii 2023-2030, aprobate prin Hotărârea Guvernului nr.911/2022, atragem atenția că numărul întreprinderilor de stat este în scădere din cauza dificultăților financiare și acestea pot fi supuse dizolvării.*  În domeniul gestionării apei, Agenția Proprietăți Publice este fondator la 3 întreprinderi de stat: *„Direcția bazinieră de gospodărire a apelor”, „Sistemul de Gospodărire a Apelor Nistru-Centru” și „Direcția Nodul Hidrotehnic Costești-Stânca”*. Atragem atenția că aceste 3 întreprinderile de stat** au fost în subordinea Agenției „Apele Moldovei” până în anul 2018. Mai mult ca atât, exercită atribuții tangențiale cu atribuțiile Instituției Publice Administrația Națională „Apele Moldovei” ce se propune a fi creată prin reorganizare, spre exemplu *Î.S. Sistemul de Gospodărire a Apelor Nistru-Centru” gestionează barajul și lacul de acumulare Ghidighici, gestionat de către Agenția „Apele Moldovei” prin Hotărârea Guvernului nr.831/2014.* Alt exemplu ar fi, *Î.S. „Direcția bazinieră de gospodărire a apelor” gestionează iazurile și lacurile de acumulare proprietate publică a statului* *ce aparțin statului atribuite în folosință prin Hotărârile Guvernului nr.410/2010 și nr.351/2005”*. Și ca ultim exemplu, *Î.S. „Direcția Nodul Hidrotehnic Costești-Stânca” gestionează împreună cu Agenția „Apele Moldovei” lacul de acumulare Costești-Stânca.* În esență, toate aceste entități exercită aceleași funcții cum ar fi, *gestionarea riscului de inundații, monitorizarea regimului hidrologic, întreținerea și gestionarea terenurilor fondului apelor proprietate publică a statului și managementul resurselor de apă*.  **Astfel, în sensul realizării celor trei Obiective Generale ale Strategiei cu privire la administrarea proprietăţii de stat în domeniul întreprinderilor de stat şi societăţilor comerciale cu capital integral sau majoritar de stat pentru anii 2023-2030, aprobată prin Hotărîrea Guvernului nr. 911/2022, și anume întru realizarea obiectivelor specifice, direcţii şi intervenţii prioritare, și anume Raţionalizarea administrării proprietăţii de stat în vederea dezvoltării infrastructurii strategice şi asigurării funcţiilor social-economice critice prin consolidarea angajamentului şi capacităţilor statului de administrare a proprietăţii de stat în vederea asigurării securităţii socioeconomice a ţării, Ministerul Mediului cu suportul Agenției Proprietății Publice, întru asigurarea şi dezvoltarea infrastructurii strategice a celor 3 întreprinderilor de stat menționate supra, și-a propus creată prin reorganizare a Instituția Publică Administrația Națională „Apele Moldovei” prin absorbția *„Direcția bazinieră de gospodărire a apelor”, „Sistemul de Gospodărire a Apelor Nistru-Centru” și „Direcția Nodul Hidrotehnic Costești-Stânca”, al căror este fondator* Agenția Proprietăți Publice.**  **De asemenea ținem să menționăm că potrivit procesului verbal și Deciziei Comisiei instituționale pentru realizarea procesului de triere a întreprinderilor cu capital de stat, întreprinderile menționate se regăsesc în lista întreprinderilor supuse reorganizării.**  **În urma reformei propuse, va exista o singură entitate cu statut public care va realiza aceste sarcini.**  Instituția Publică Administrația Națională „Apele Moldovei” va avea un rol de bază în ***implementarea Planurilor de gestionare a districtelor hidrografice Nistru și Dunărea-Prut și Marea Neagră*** (aprobate prin HG nr.814/2017 și HG nr.444/2022) precum și *Planurile de gestionare a riscurilor la inundații* – HG nr. 562/2020. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de hotărâre de Guvern nu cade sub incidența art. 31 al Legii nr. 100/2017 cu privire la actele normative, nu are drept scop armonizarea legislației naționale cu legislația Uniunii Europene. Însă acest proiect ține de asigurarea realizării eficiente a cadrului normativ în domeniul apelor ce este deja armonizat la *acquis communautaire.* |
| **4. Principalele prevederi ale proiectului şi evidenţierea elementelor noi** |
| Proiectul hotărârii de Guvern propune reorganizarea prin transformare a *Agenției „Apele Moldovei” în Instituția Publică Administrația Națională „Apele Moldovei”* din perspectiva abordărilor în gestionarea resurselor de apă, stabilite în Legea apelor nr.272/2011 și actelor normative elaborate întru implementarea legii. Scopul urmărit este întărirea capacității instituționale a Agenției „Apele Moldovei” întru asigurarea managementului integrat al resurselor de apă pe principiu de bazin hidrografic, gospodărirea apelor și gestionarea riscului de inundații și de secetă.  Proiectul stabilește crearea structurii sub aspectul satisfacerii cerințelor de conformare la gestionarea pe principiul bazinelor hidrografice ceea ce înseamnă, *ținerea Secretariatelor comitetelor bazinale și subbazinale (Comitetul de Bazin pentru f. Nistru și Comitetul de Bazin pentru Prut-Dunărea și Marea Neagră și 39 de comitete de subbazin)*, coordonarea activităților *Comisiilor transfrontaliere*: Comisia moldo-ucraineană pe Nistru și Comisia hidrotehnică cu România;  *membru în cadrul Convenției pentru protecția și utilizarea durabilă a fluviului Dunărea*, respectiv se impune necesitatea creării ***Direcției managementul resurselor de apă district bazinul Nistru, Direcția managementul resurselor de apa district bazinul Dunărea - Prut și Marea Neagră și Direcția Nodului Hidrotehnic Costești-Stânca*** cu statut de direcție generală. Se impune necesitatea creării direcției managementul resurselor de apă district bazinul Nistru, direcția managementul resurselor de apa district bazinul Dunărea - Prut și Marea Neagră unde ambele direcții vor fi responsabile de gestionarea râurilor și iazurilor/lacurilor de acumulare proprietate publică a statului și vor avea secții de management a resursei de apă și de lucrări hidrotehnice, vor analiza și verifica date de mediu, vor asigura executarea lucrărilor de decolmatare a cursurilor de apă și întreținere a construcțiilor hidrotehnice, precum și vor elabora regulamente de exploatare a iazurilor. Direcția Nodului Hidrotehnic Costești-Stânca cu statut de direcție generală va gestiona lacul de acumulare Costești-Stânca, inclusiv prin regularizarea debitelor de intrare. Ulterior, va fi aprobat nomenclatorul serviciilor de elaborare a regulamentelor de exploatare a iazurilor și eliberarea informației din acestea, coordonarea schemelor de traversare a infrastructurii tehnico-edilitare din domeniul privat, verificarea volumului de apă din iazuri, acordarea de consultații, eliberarea avizelor din domeniul de competență etc.  La propunerile de reformare a instituției s-a luat în considerare și responsabilitatea ce-i revine în domeniul ***întreținerii fâșiilor de protecție, a terenurilor fondului apelor și construcțiilor hidrotehnice.*** |
| **5. Fundamentarea economico-financiară** |
| Actualmente, potrivit situațiilor financiare ale întreprinderilor de stat, venitul celor 3 întreprinderi de stat constituie (pierderi) suma de -712 884 lei. Potrivit calculelor estimative, după reformă, fondul salarial va constitui 10517676 lei, ceea ce ar însemna un deficit în mărime de 1439348 lei. Deficitul se propune a fi acoperit din serviciile ce urmează a fi prestate în baza nomenclatorului care va fi aprobat de Guvern. Se propune prestarea serviciilor de elaborare a regulamentelor de exploatare a iazurilor și eliberarea informației din acestea. Anual, Agenția înregistrează 70 regulamente de exploatare a iazurilor. Costul de elaborare a unui regulament constituie aproximativ 20 mii lei dintre care 10 mii lei constituie plata pentru efectuarea ridicărilor topografice, dacă Instituția Publică ar elabora regulamente, costul maximal al unui regulament ar constitui suma de 13 mii lei, dintre care 10 mii plata pentru ridicările topografice și 3 mii lei plata pentru serviciu prestat de Instituția Publică. Astfel, numai din acest serviciu ar putea fi încasată suma de 910 mii lei (70x13 000 lei). Un serviciu destul de important pentru Instituția Publică ar fi darea în folosință a terenurilor fondului apelor, care potrivit Hotărârii Curții de Conturi nr.73/2021, ar aduce un venit în mărime de 10 milioane lei. În anul 2022 Agenția a emis în jur de 500 acte care ar putea fi incluse în nomenclatorul serviciilor (coordonarea schemelor de traversare a infrastructurii tehnico-edilitare, acordarea de consultații, eliberarea avizelor din domeniul de competență). Dacă costul ar constitui 100 lei per act, atunci Instituția Publică ar încasa 50000 lei.  Prin Legea nr.212/2023 a fost modificat art.301 alin.(1) Cod fiscal, potrivit căruia de la data de 01.01.2024, plătitorii de taxe pentru resursele naturale vor prezenta Serviciului Fiscal de Stat darea de seamă respectivă și achita taxele până la data de 25 a lunii următoare trimestrului de gestiune, după cum urmează:  a) 50% din cuantumul taxei se varsă la bugetul local de nivelul întâi;  b) 50% din cuantumul taxei se varsă la bugetul de stat.”  Potrivit informației prezentate de Serviciul Fiscal, autoritățile publice locale încasează suma de 47494580 lei. Urmare a modificărilor art.301 alin.(1) Cod fiscal, taxa pentru utilizarea apei vărsată la bugetul de stat va constitui 23747290 lei. Dacă mijloacele respective vor fi alocate Instituției Publice Administrația Națională „Apele Moldovei.  Potrivit statutului instituției, finanțarea instituției va avea loc și din alocațiile, subsidiile/subvenţiile de la bugetul de stat, pentru finanţarea activităţilor de interes naţional şi social privind executarea şi monitorizează lucrărilor ce ţin de construcţia, întreţinerea, reconstrucţia şi demolarea obiectelor de gospodărire a apelor, proprietate publică a statului (ex.decolmatarea rîurilor, reconstrucția digurilor de protecție și a barajelor).  **Mijloace financiare necesare pentru 84 unități de personal și pentru serviciile de întreținere a Administrației constituie în sumă de 18 963 200 lei, dintre care cheltuieli de remunerarea muncii - 13 567 800 lei (anual), 1 130 700 lei (lunar), și serviciile de intreținere a Administrației în regim normal - 5 395 400 lei (anual), 449 617 lei (lunar),.**  **Mijloacele financiare necesare vor fi acoperite din prestarea serviciilor, după cum urmează cît și din bugetul de stat prin intermediul programelor în cuantum de pînă la 10%:**   * + 1. **de arendă a construcțiilor hidrotehnice și terenului aferent – 2 000 000 lei (anual);**     2. **taxa de traversare a barajului potrivit HG nr. 853/1999 – 5 000 000 lei (anual);**     3. **din prestări servicii urmare a încheierii contractelor de societate civile la solicitarea agențiilor economici – 700 000 lei (anual);**     4. **prestări servicii de înregistrare și elaborare a regulamentelor de exploatare a iazurilor, lacurilor și bazinelor de acumulare HG nr. 977/2016 – 500 000 lei (anual);**   **Totodată, din bugetul de stat prin intermediul administrației publice centrale din domeniul mediului vor fi alocate mijloace finaciare pentru exercitarea unor atribuţii suplimentare delegate de către fondator, pentru gestionarea, monitorizarea şi controlul programelor şi proiectelor de implementare a măsurilor de protecție, gestionare a resurselor de apă a inundațiilor și secetelor, cît și activitatea de reglementare, control și gestionare a resurselor acvatice în mărime de până la 10% din bugetul programelor şi proiectelor respective, actualemnte pentru aceste măsuri sunt alocate 107 891 mii lei (anual), ce alcătuiește 10 789,1 mii lei (anual).**  În cazul aplicării opțiunilor alternative toate categoriile de impacturi vor fi negative atât pentru întreprinderile economice cât și pentru stat. Costurile pentru lichidarea Agenției „Apele Moldovei” sunt în cuantum de  **891 628 lei** și se referă la plățile salariale și concediilor nefolosite (inclusiv 15% în conformitate cu prevederile Legii 158/2008) , precum și cele legate de contribuții. Beneficii pentru această opțiune nu au fost identificate.  **Ccondițiile de salarizare a personalulului, inclusiv a directorului, Administrației este realizat în conformitate cu Hotărârea Guvernului nr. 743 din 11 iunie 2002 „Cu privire la salarizarea angajaților din unitățile cu autonomie financiară”.** |
| **6. Modul de încorporare a actului în cadrul normativ în vigoare** |
| Planurile de gestionare a districtelor hidrografice.  Planurile de gestionare a inundațiilor.  Proiectul hotărârii Guvernului pentru constituirea *Instituției Publice Administrația Națională „Apele Moldovei”* implică modificarea mai multor acte normative în termen de 6 luni din momentul intrării în vigoare a proiectului. |
| **7. Avizarea şi consultarea publică a proiectului** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul de hotărâre de Guvern va fi avizat cu autoritățile publice centrale și plasat pe pagina web a Ministerului Mediului la compartimentul Transparență decizională/Proiecte de documente, precum și pe [www.particip.gov.md](http://www.particip.gov.md). |

**Ministru Sergiu LAZARENCU**